**გააცოცხლე ქართული ფეხბურთი**

**სტრატეგია**

ჩვენ გადავწყვიტეთ ფეხბურთით დაინტერესებულ მოსახლეობას გავაგებინოთ, რომ ჩვენი ქვეყნის ფეხბურთის განვითარება არ არის დამოკიდებული, მხოლოდ ფეხბურთელებზე, ძალიან დიდი როლი აკისრიათ მათ გულშემატკივრებს. ფეხბურთელი, რომელსაც სტადიონზე ჰყავს გულშემატკივარი, გრძნობს პასუხისმეგბლობას, მისი მოტივაცია იზრდება და თითოეული აპლოდისმენტი ამხნევებს და მატებს მას შემართებას.

როგორც ყველა სპორტი ფეხბურთიც არის ბიზნესი. როდესაც კლუბს ჰყავს გულშემატკივრები -  იყიდება სუვენირები, სტადიონის ბილეთები, კლუბს სარეკლამო ადგილები, ხოლო ეს ყველაფერი აისახება ფეხბურთელების ხელფასებზეც და პრემიებზეც. შესაბამისად იზრდება ფეხბურთელის მოტივაცია, რომ უკეთესად ითამაშოს, რაც უფრო სანახაობრივს ხდის ფეხბურთს, გულშემატკივრები კმაყოფილები არიან და გუნდიც მეტ წარმატებას აღწევს.

აგრეთვე არსებობს სტერეოტიპები, რომ ქართულ კლუბებში, ვარჯიშს ნაკლებად აქცევენ ყურადღებას, სხვა კლუბებთან შედარებით და საქართველოში დისციპლინის დონეც დაბალია.

**გადაწყვეტა**

*კამპანიის პირველი ფაზა - ეს ჩვენი პროფესიაა*

შეიქმნება Facebook გვერდი “გააცოცხლე ქართული ფეხბურთი” - სადაც დაიდება ინფორმაცია “პრო ლიგის”, და  მასში მონაწილე გუნდების შესახებ ინფორმაცია.

აქვე დაიდება ვიდეოები სადაც პირდაპირი ჩართვით (livestream)  - დავინახავთ როგორ ვარჯიშობენ კლუბები, კონკრეტული მოთამაშეები, და როგორ ემზადებიან მომდევნო თამაშისთვის. მაყურებელს პატიჟებენ თამაშზე და ამ ყველაფერს ახლავს მესიჯი: “გააცოცხლე ქართული ფეხბურთი”.

“პრო ლიგის” დაწყებამდე რამდენიმე კვირით ადრე ქალაქში გამოჩნდება outdoor პრინტ კამპანია - “გააცოცხლე ქართული ფეხბურთი’’.

*კამპანიის მეორე ფაზა - როლების გაცვალა*

ქართული კლუბების ფეხბურთელები ერთი დღის განმავლობაში მოინახულებენ ლოკალურ სტადიონებს, რომლებზეც თამაშობენ ბავშვები, ან მოზრდილები და როგორც ნამდვილი ქომაგები, ისე უგულშემატკივრებენ მათ. ამ ყველაფრის გადაღება მოხდება ვიდეო კამერით.

რამდენიმე გოლის შემდეგ მოვისმენთ ერთ-ერთი მოთამაშის ინტერვიუს - რომელიც პასუხობს კითხვებს - რა იგრძნო როდესაც მას გულშემატკივრობდნენ? რა იგრძნო როდესაც გოლი გაიტანა? რა განსხვავებაა როდესაც გყავს გულშემატკივარი?

ლოკალური კლუბის ფეხბურთელები გაეცნობიან მათ და დაპატიჟებენ მომავალ თამაშზე.

ეს ყველაფერი დამონტაჟდება და დაიდება Facebook გვერდზე.

*კამპანიის მესამე ფაზა  - გაცოცხლება*

“პრო ლიგის” პირველი თამაშზე, რომელიც გაიმართება, საქართველოში ყველაზე დიდ, ბორის პაიჭაძის სტადიონზე, მისულ მაყურებელს თამაშის დაწყებამდე რამდენიმე წუთით ადრე დახვდებათ უცნაური სანახაობა.

ბურთის პირველ შეხებამდე, სტადიონზე განაწილებული 22 ფეხბურთელი, წამიერი მოწყვეტით დაეცემა ბალახზე.

რა იქნებოდა თქვენი რეაქცია:

გაგიკვირდებოდათ?

შეგეშინდებოდათ?

მიხვდებოდით, რომ რაღაც ხდება?

მოიმარჯვებდით ტელეფონს და დაიწყებდით გადაღებას?

ამ დროს, ტრიბუნის მთავარ ეკრანზე გამოჩნდება შემდეგი ტექსტი და დინამიკებში გვესმის ხმა:

“გგონიათ, რომ თამაშს მხოლოდ ფეხბურთელები ქმნიან?

“თამაშს ქმნით თქვენ!”

თქვენი მიზეზით ღელავენ მოთამაშეები ყოველი თამაშის წინ გასახდელში.

თქვენი გამხნევება სურთ ყოველ გაშვებულ შანსზე და

თქვენ გიზიარებენ ყოველ გატანილ გოლს.

თქვენ გაქვთ ძალა გაამძაფროთ თამაში.

თამაში თქვენს ხელშია.

დაუკარი ტაში შენს გუნდს და გახადე სანახაობა საინტერესო - “გააცოცხლე ქართული ფეხბურთი !“

ამ დროს ეკრენზე გამოჩნდება “ტაშო-მეტრი” - რომელიც რეაგირებს ხმაურზე. რაც უფრო მეტი ადამიანი დაუკრავს ტაშს მით უფრო გაიზრდება ტაშო-მეტრის მაჩვენებელი და როდესაც ის მაქსიმუმს მიაღწევს მთელი სტადიონი განათდება, მოთამაშეები წამოდგებიან ტაშითვე უპასუხებენ მაყურებლებს და შემართებით დაიწყებენ თამაშს.

ეს ყველაფერი გაშუქდება ტელევიზიით, დაიდება სამოყვარულო კამერებით გადაღებული ვიდეოები სოციალურ ქსელებში. ხალხი დაიწყებს მომხდარის განხილვას. ამ ყველაფერს კი აუცილებლად თან გაყვება კამპანიის მთავარი მესიჯი - “გააცოცხლე ქართული ფეხბურთი !“.

ეს კამპანია იქნება ერთჯერადი, თუმცა “ტაშო-მეტრები” დამონტაჟდება ყველაზე დიდ 3 სტადიონზე. თამაშის განმავლობაში რამდენჯერმე ტრიბუნის ეკრანზე გამოჩნდება “ტაშო-მეტრის” მაჩვენებელი, რომელიც ერთის მხრივ, ტაშის დაკვრის ერთგვარი ბიძგი იქნება სტადიონზე მისული მაყურებლისთვის, ხოლო მეორესმხრივ ერთგვარი მოტივაცია და პასუხისმგებლობა მოთამაშეებისთვის.

თუ თამაშის დროს „ტაშო-მეტრის” - მაჩვენებელი მაქსიმუმს მიაღწევს, ესეიგი გულშემატკივარმა შეიტანა თავისი წვლილი საინტერესო თამაშის შექმნაში.

ამ კამპანიით ჩვენ ხაზს ვუსმევთ ფეხბურთელის და გულშემატკივარის ურთიერთდამოკიდებულებას და თანაბრად ვანაწილებთ სანახაობრივი თამაშის პასუხისმეგბლობას.